2023 1 4
LT
Europos Sąjungos oficialusis leidinys
L 2/17
(7)
savo mokslinėje nuomonėje Tarnyba padarė išvadą, kad Lentinula edodes miceliais fermentuoti žirnių ir ryžių baltymai siūlomomis naudojimo sąlygomis yra saugūs.
Todėl ta mokslinė nuomonė yra pakankamas pagrindas nustatyti, kad fermentuoti žirnių ir ryžių baltymai, naudojami konditerijos kepiniuose, duonoje, bandelėse, skrebučiuose, picose, pusryčių javainiuose, javainių batonėliuose, vaisių ir daržovių gėrimuose, paruoštuose sumaišyti gėrimų milteliuose, kakavos ir šokoladiniuose konditerijos gaminiuose, pieno gaminių pakaitaluose ir nepieniniuose pakaitiniuose maisto produktuose svoriui kontroliuoti, raugintuose pieno gaminiuose, makaronų gaminiuose, mėsos pusgaminiuose ir mėsos gaminiuose, paruoštose vartoti sriubose ir sriubų koncentratuose ar tirpiųjų sriubų milteliuose, salotose, mėsos pakaitaluose, pieno gėrimuose ir vieno valgio pakaitiniuose maisto produktuose svoriui kontroliuoti, skirtuose visiems vartotojams, atitinka jų pateikimo rinkai sąlygas pagal Reglamento (ES) 2015/2283 12 straipsnio 1 dalį;
(8)
savo mokslinėje nuomonėje Tarnyba taip pat pažymėjo, kad jos išvada dėl naujo maisto produkto saugos buvo pagrįsta pareiškėjos paraiškoje pateiktais moksliniais tyrimais ir duomenimis, apimančiais išsamų gamybos proceso aprašymą ir naujo maisto produkto sudėties analizes, be kurių ji nebūtų galėjusi įvertinti naujo maisto produkto ir padaryti išvados;
(9)
Komisija paprašė pareiškėjos išsamiau paaiškinti pateiktą pagrindimą dėl nuosavybės teisės į šiuos mokslinius tyrimus ir duomenis ir patikslinti reikalavimą suteikti išimtinę teisę jais remtis pagal Reglamento (ES) 2015/ 2283 26 straipsnio 2 dalies b punktą;
(10)
pareiškėja pareiškė, kad pagal nacionalinę teisę paraiškos pateikimo metu ji turėjo nuosavybės teisę į mokslinius tyrimus ir duomenis, apimančius išsamų gamybos proceso aprašymą ir naujo maisto produkto sudėties analizes, ir turėjo išimtinę teisę jais naudotis, ir kad trečiosios šalys negali teisėtai susipažinti su šiais duomenimis ir tyrimais, jais naudotis arba remtis;
(11)
Komisija įvertino visą pareiškėjos pateiktą informaciją ir padarė išvadą, kad pareiškėja pateikė pakankamą pagrindimą, jog įvykdė Reglamento (ES) 2015/2283 26 straipsnio 2 dalyje nustatytus reikalavimus.
Todėl moksliniai tyrimai ir duomenys, apimantys išsamų gamybos proceso aprašymą ir naujo maisto produkto sudėties analizes, turėtų būti apsaugoti pagal Reglamento (ES) 2015/2283 27 straipsnio 1 dalį.
Todėl penkerius metus nuo šio reglamento įsigaliojimo pateikti Sąjungos rinkai Lentinula edodes miceliais fermentuotus žirnių ir ryžių baltymus turėtų būti leidžiama tik pareiškėjai;
(12)
tačiau leidimas tik pareiškėjai pateikti rinkai naują maisto produktą ir tik pareiškėjos naudai naudoti pareiškėjos dokumentų rinkinyje pateiktus mokslinius tyrimus ir duomenis neužkerta kelio kitiems pareiškėjams pateikti paraišką leisti pateikti rinkai tą patį naują maisto produktą, jei jų paraiška yra pagrįsta teisėtai gauta informacija, kuria pagrindžiamas toks leidimas;
(13)
tikslinga, kad Lentinula edodes miceliais fermentuotų žirnių ir ryžių baltymų kaip naujo maisto produkto įtraukimas į Sąjungos naujų maisto produktų sąrašą apimtų Reglamento (ES) 2015/2283 9 straipsnio 3 dalyje nurodytą informaciją;
(14)
Lentinula edodes miceliais fermentuoti žirnių ir ryžių baltymai turėtų būti įtraukti į Įgyvendinimo reglamente (ES) 2017/2470 nustatytą Sąjungos naujų maisto produktų sąrašą.
Todėl Įgyvendinimo reglamento (ES) 2017/ 2470 priedas turėtų būti atitinkamai iš dalies pakeistas;
(15)
šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis 1.
Valgomųjų dantenių Lentinula edodes miceliais fermentuotus žirnių ir ryžių baltymus leidžiama pateikti Sąjungos rinkai.
Valgomųjų dantenių Lentinula edodes miceliais fermentuoti žirnių ir ryžių baltymai įtraukiami į Įgyvendinimo reglamente (ES) 2017/2470 nustatytą Sąjungos naujų maisto produktų sąrašą.